झारखंड नामधारी दलों ने आदिवासियों को केवल वोट बैंक समझा- मुख्यमंत्री
पॉलिटिकल रिपोर्टर | जमशेदपुर
मुख्यमंत्री(सीएम) रघुवर दास ने कहा उत्तर प्रदेश में भाजपा की सरकार बनेगी। 11 मार्च को यह साफ हो जाएगा कि देश के सबसे बड़े राज्य पर भाजपा का शासन होगा। आने वाले दिनों में देश में शासन करने वाली भाजपा ही एकमात्र पार्टी होगी। बिरसानगर में सीएम ने कांग्रेस और झारखंड नामधारी दलों पर भी जमकर निशाना साधा। उन्होंने कहा कि काला धन बचाने के लिए कांग्रेस पार्टी नोटबंदी के खिलाफ आंदोलन कर रही है। यदि कांग्रेस को राजनीति करनी है तो गरीबी दूर करने के लिए आंदोलन करे। बिजली, सड़क शिक्षा स्वास्थ्य के क्षेत्र में सुधार के लिए आंदोलन करे। झारखंड नामधारी दल ने आदिवासियों को वोट बैंक के लिए इस्तेमाल किया है। अब देश में वोट बैंक की राजनीति नहीं चलेगी। विकास की राजनीति चलेगी।
सीएम ने कहा कि बिरसानगर प्रतिमा स्थल पहाड़ी को पर्यटन के क्षेत्र में विकसित करने का प्रयास करें। उन्होंने जिला प्रशासन के अधिकारियों को यहां बेहतर शौचालय और चहारदीवारी का निर्माण कराने का आदेश दिया। उन्होंने कहा इसके विकसित होने से आसपास के लोगों को रोजगार मिलेगा। इससे उनके परिवार का भरण-पोषण होगा। आठ मार्च को रांची के नगड़ी में फूड प्रोसेसिंग प्लांट का उद्घाटन करेंगे। इस क्षेत्र में काफी संभावनाएं हैं।
बारीडीह बाजार का पैदल दौरा करते मुख्यमंत्री रघुवर दास अन्य प्रशासनिक अधिकारी।
मोहरदा जलापूर्ति योजना जुस्को को देने पर सीएम का अभिनंदन
मोहरदाजलापूर्ति योजना संचालन के लिए जुस्को से एमओयू होने की खुशी में सोमवार को बिरसानगर संडे मार्केट में बस्ती विकास समिति समेत विभिन्न संगठनों ने सीएम रघुवर दास का अभिनंदन किया। बस्ती विकास समिति के महासचिव कमलेश सिंह, कुलवंत सिंह बंटी, रामबाबू तिवारी, पूर्व अध्यक्ष जेएन सिंह, संजीव सिंह, गुरदेव सिंह राजा, श्रीराम प्रसाद समेत कई कार्यकर्ताओं ने माला पहनाकर अभिनंदन किया। मोहरदा जलापूर्ति जुस्को को दिए जाने पर बिरसानगर समिति, मूल रैयतदार समिति, जोहार झारखंड, महिला समिति, विश्वकर्मा समाज, भाजपा मंडल समेत कई संगठनों ने स्वागत किया। मौके पर प्रदेश महामंत्री गुंजन यादव, भाजपा महानगर के महामंत्री अनिल मोदी, विमल जालान आदि उपस्थित थे।
मुख्यमंत्री ने बारीडीह का पैदल किया दौरा दुकानदारों से सफाई में सहयोग की अपील की
उधर,सीएम ने बारीडीह बाजार का पैदल दौरा किया। इश दौरान दुकानदारों गुमटी वालों से बाजार में साफ-सफाई व्यवस्था बेहतर रखने में सरकार का सहयोग करने की अपील की। सीएम बाजार के दुकानदारों से कचरे को एक जगह रखकर अक्षेस के कचरा वाहन को देने की अपील की। उन्होंने दुकानदारों से रोड पर अवैध कब्जा नहीं करने भी अपील की। सीएम की इस गांधीगिरी के दौरान पूरा प्रशासनिक अमला डीसी अमित कुमार, एसएसपी अनूप टी मैथ्यू समेत कई अधिकारी पैदल बाजार में घूमते रहे।
2018 में जिले के 1542 गांवों में शुरू होगी बिजली आपूर्ति- सांसद
सांसदविद्युतवरण महतो ने कहा केंद्र झारखंड के बीच बेहतर तालमेल से योजनाएं धरातल पर उतर रही हैं। 2018 में पूर्वी सिंहभूम के 1542 गांवों में बिजली मिलेगी। 2018 में हर बस्तियों में शौचालय होगा। जिनके घरों में शौचालय नहीं है, वैसे लोगों को सरकार 12 हजार रुपए शौचालय बनाने के लिए दे रही है। जल्द ही टाटानगर से लोकमान्य तिलक एक्सप्रेस की तरह मुंबई के लिए ट्रेन चलेगी।
हर सदर अस्पताल में नर्स ट्रेनिंग सेंटर खुलेगा
सीएमने कहा कि नर्स, डॉक्टर शिक्षक की कमी को दूर करने का प्रयास सरकार कर रही है। इसे लेकर सरकार ने राज्य के सभी सदर अस्पताल में नर्स की ट्रेनिंग खोलने का आदेश दिया है, जहां 7वीं, 8वीं और 9वीं पास युवतियां नर्स की ट्रेनिंग ले सकती हैं। सरकार चिकित्सकों की कमी को दूर कर अस्पताल की व्यवस्था में सुधार करने का काम कर रही है।
रजरप्पाको वैष्णो देवी की तरह बनाएंगे
सीएमने कहा रामगढ़ में छिन्नमस्तिका मंदिर रजरप्पा को वैष्णो देवी की तरह बनाया जाएगा। पारसनाथ पहाड़ी जो जैन समुदाय का मोक्ष स्थल है, इसे भी विकसित किया जाएगा, इसके विकास के लिए डीपीआर बनाया जा रहा है। सरकार माइनिंग, पर्यटन, सांस्कृतिक, मेडिकल टूरिज्म के क्षेत्र में फोकस कर काम कर रही है। इससे आने वाले 2019 में झारखंड महाराष्ट्र गुजरात की श्रेणी में खड़ा हो सकेगा।
आजरांची जाएंगे सीएम
मुख्यमंत्रीरघुवर दास मंगलवार को सुबह 10 बजे सोनारी एयरपोर्ट से हेलिकॉप्टर से रांची रवाना होंगे।
hin_Deva kas_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva mar_Deva hin_Deva